text: Akut hjælp? Ring først! 
  12 juni 2012 kl. 09.17
  Ny ordning for patienter efter aftale mellem regeringen og regionerne. Du skal ringe først, inden du kan komme på skadestuen.
  Patienter skal testes
  Med en ny økonomiaftale mellem regeringen og Danske Regioner vil parterne forsøge at få bugt med de lange ventetider på skadestuerne. Men det betyder, at der vil blive indført "visiteret adgang". Patienterne skal altså fremover gennem en test for at få lov til at komme på skadestuen. De, der vurderes til ikke at have behov for akut hjæklp, vil blive henvist til egen læge.  
  
  Hvilken sortering? 
  Systemet er allerede indført i flere regioner - bla. Midtjylland på Regionshospitalet i Horsens - mens Region Syddanmark har fastholdt, at der skal være fri og uhindret adgang til skadestuen. Indtil nu.
  Region Syddanmark vil nu i samarbejde med Sundhedsstyrelsen og regeringen finde ud af, hvordan visitationen skal foregå.
  